VENDIM
Nr. 129, datë 7.3.2018

PËR PËRCAKTIMIN E ORGANIZATAVE TË PUNËDHËNËSVE DHE TË PUNËMARRËSVE NË KËSHILLIN KOMBËTAR TË PUNËS

Në mbështetje të nenit 100 të Kushtetutës dhe të pikës 5, të nenit 200, të ligjit nr. 7961, datë 12.7.1995, “Kodi i Punës i Republikës së Shqipërisë”, të ndryshuar, me propozimin e ministrit të Financave dhe Ekonomisë, Këshilli i Ministrave

VENDOSI:

1. Organizatat e punëdhënësve dhe të punëmarrësve, anëtarë të Këshillit Kombëtar të Punës, janë si më poshtë vijojnë:
A. Për organizatat e punëdhënësve:
a) Bashkimi i Bizneseve Shqiptare (BIZNES ALBANIA): 1 anëtar, 1 kandidat;
b) Shoqata Shqiptare e Bankave (SHSHB): 1 anëtar, 1 kandidat;
c) Shoqata e Ndërtuesve të Shqipërisë (SHNSH): 1 anëtar, 1 kandidat;
ç) Shoqata Shqiptare e Turizmit (SHSHT): 1 anëtar, 1 kandidat;
d) Shoqata e Bizneseve të Ushqim-Pijeve (SHBUP): 1 anëtar, 1 kandidat;
dh) Shoqata Shqiptare e Teknologjisë së Informacionit (SHSHTI): 1 anëtar, 1 kandidat;
e) Bashkimi i Investitorëve dhe Industrialistëve Shqiptarë (BI&ISH): 1 anëtar, 1 kandidat;
ë) Dhoma Kombëtare e Prodhuesve të Veshjeve (DHKPV): 1 anëtar, 1 kandidat;
f) Byroja Shqiptare e Sigurimeve (BSHS): 1 anëtar, 1 kandidat;
g) Këshilli i Agrobiznesit Shqiptar (KASH): 1 anëtar, 1 kandidat.
B. Për organizatat e punëmarrësve:
a) Bashkimi i Sindikatave të Pavarura të Shqipërisë (BSPSH): 1 anëtar, 1 kandidat;
b) Aleanca e Sindikatave të Arsimit të Shqipërisë (ASASH): 1 anëtar,  1 kandidat;
c) Sindikata e Pavarur e Minatorëve të Shqipërisë (SPMSH): 1 anëtar, 1 kandidat;
ç) Sindikata e Re e Naftëtarëve të Shqipërisë (SRNSH): 1 anëtar, 1 kandidat;
d) Sindikata Autonome e Ushqimit, Tregtisë, Turizmit (SAUTT): 1 anëtar, 1 kandidat;
dh) Konfederata e Sindikatave të Shqipërisë (KSSH): 1 anëtar, 1 kandidat;
e) Federata e Punonjësve të Industrisë së Shqipërisë (FPISH): 1 anëtar, 1 kandidat;
ë) Federata e Sindikatave të Punonjësve të Shërbimit Shëndetësor (FSPSHSH): 1 anëtar, 1 kandidat;
f) Federata e Sindikatave të Punonjësve të Artizanatit dhe Manifakturës (FSPAM): 1 anëtar, 1 kandidat;
g) Federata e Sindikatave të Shërbimeve Financiare, Tregtisë, Bankës e Turizmit: 1 anëtar, 1 kandidat.
2. Emërimi i anëtarëve dhe i kandidatëve të Këshillit Kombëtar të Punës bëhet nga ministri përgjegjës për punën, sipas propozimeve të organizatave të përcaktuara në pikën 1 të këtij vendimi.
3. Vendimi nr. 1060, datë 14.12.2013, i Këshillit të Ministrave, “Për caktimin e numrit të përfaqësuesve të organizatave të punëmarrësve dhe të punëdhënësve në Këshillin Kombëtar të Punës”, shfuqizohet.
4. Ngarkohet Ministria Financave dhe Ekonomisë për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

